Luettelo animaatiosarjan Avatar hahmoista

Tämä **luettelo** kertoo **animaatiosarjojen ''[[Avatar (animaatiosarja)|Avatar]]'' ja ''[[The Legend of Korra]]'' hahmoista**.

## Voimat
Molemmissa sarjoissa osa ihmisistä on jonkin alkuaineen (tuuli (myös ilma), vesi, maa ja tuli) taitajia. Ainoa, joka voi taitaa niitä kaikkia on Avatar.

### Tuuli/ilma

**Tuulentaitaminen** on aerokineettinen kyky hallita ilmaa. Tuulentaitamisen voima kuuluu Tuulenkulkijoille, jotka ovat yksi Neljästä Kansakunnasta. Kontrolloimalla ympärillään olevaa ilmaa he pystyvät lentämään ja laskeutumaan kevyesti, mikäli putoavat tai hyppäävät jostakin. Tuulentaitajat ovat ainoita taitajia, jotka pystyvät taitamaan missä ja milloin vain. Tämä johtuu siitä, että ilmaa on lähes kaikkialla. Avatar-sarjassa lähes kaikki tuulenkulkijat on tapettu, ja ainoastaan yksi heistä on jäljellä. Selviytyjä on Avatar nimeltään Aang, joka selvisi nukuttuaan syvässä horroksessa jäävuoren sisällä sata vuotta. *The Legend of Korra* -sarjassa Aang on saanut kolme lasta, joista vain yksi, Tenzin, syntyi tuulentaitajana. Tenzin meni naimisiin Pema-nimisen naisen kanssa, ja sai neljä lasta, joista kolme on vahvistetusti tuulentaitajia. He asuvat Aangin rakentamalla Tuulitemppelisaarella, muiden tuulentaitajien perinteitä vaalivien ihmisten eli Tuuliakolyyttien kanssa. Kolmannella kaudella toisen kauden lopussa tapahtuneen harmonisen lähentymisen jälkeen joistakin ei-taitajista tuli tuulentaitajia. Tenzin etsi Korran, Makon, Bolinin ja isoveljensä Bumin kanssa näitä tuulentaitajia ympäri maailmaa, jotta voisi kouluttaa heidät tuulenkulkijoiden tavoille.

#### Henki
Jotkut tuulentaitajat pystyvät siirtymään meditaation kautta Henkimaailmaan tai irtautumaan kehoistaan. Tähän ovat pystyneet muun muassa Jinora ja Korra. Kehosta irtautuminen on hyvin harvinainen kyky.

#### Lentäminen
Tuulentaitaja pystyy myös oppimaan lentämisen taidon, jos he päästävät irti kaikesta omaisuudesta sekä maallisiin asioihin kiintymisestä. Tällöin lentämiseen ei tarvita liituria tai muita apuvälineitä. Lentämiseen ovat historiassa pystyneet vain kaksi ihmistä: Pohjoisessa Tuulitemppelissä elänyt Guru nimeltään Laghima, sekä Punainen Lootus-nimiseen järjestöön kuulunut rikollinen nimeltään Zaheer, joka sai tuulentaitamisen voiman Harmonisen Lähentymisen kautta. Lentämisen taidon voi saavuttaa esimerkiksi läheisen menetyksen kautta, kuten Zaheer. 

### Vesi

* **Vedentaitaminen** on hydrokineettinen kyky hallita vettä kaikissa sen olomuodoissa. Vedentaitamisen voima kuuluu Vesiheimoille. Vedentaitajat pystyvät liikuttamaan ja kontrolloimaan vettä, ja muuttamaan sen olomuotoa. He pystyvät esimerkiksi muuttamaan veden jääksi tai toisinpäin. He pystyvät myös ottamaan vettä märästä tai kosteasta ilmasta. Vedentaitajat pystyvät myös parantamaan veden avulla. Hama-niminen vedentaitaja Eteläisestä vesiheimosta keksi, että harjoittelemalla vedentaitajat pystyvät myös hallitsemaan kasveja niiden sisällä olevan veden avulla. Vedentaitajat asuvat yleensä joko Etelänavalla (Eteläinen vesiheimo) tai Pohjoisnavalla (Pohjoinen vesiheimo). Alkukantaiset vedentaitajat asuvat suolla. Heitä kutsutaan myös Suontaitajiksi. Avatar-sarjassa Tulikansan soturit vangitsivat kaikki Eteläisen vesiheimon vedentaitajat. Sinne kuitenkin syntyi vielä yksi, Katara. Kun Tulikansan hallitus kuuli siitä, Merikorppi-laivasto lähetettiin tappamaan hänet. Kataran äiti Kya kuitenkin valehteli laivaston johtajalle. Hän kertoi olevansa se Eteläisen vesiheimon viimeinen vedentaitaja, ja joutui Tulisoturin tappamaksi. Avatar-sarjan ensimmäisen kauden lopussa amiraali Zhao tappaa Kuun hengen, jolloin vedentaitajat menettävät kyvyn taitaa vettä. Pohjoisen vesiheimon prinsessa, Yue, kuitenkin onnistui antamaan hengelle elämän takaisin. Kuun henki oli nimittäin tehnyt saman Yuen ollessa pieni vauva. Hän syntyi sairaana ja heikkona, joten Kuun henki antoi tälle osan elämästään.

#### Verentaitaminen
Hama keksi myös **verentaitamisen**, eli kyvyn hallita eläimien ja ihmisten liikkeitä heidän sisällään olevan nesteen avulla. Tämä on kuitenkin mahdollista vain silloin, kun vedentaitajat ovat vahvimmillaan, eli Täydenkuun aikaan. Kuitenkin sarjassa The Legend of Korra Yakone ja hänen poikansa Noatak ja Tarrlok pystyivät verentaitamaan myös ilman täysikuuta. Samassa sarjassa verentaitaminen on tehty laittomaksi, mutta takaumassa vedentaitaja Yakone ja myöhemmin hänen poikansa Noatak syyllistyivät verentaitamisella suoritettuihin rikoksiin. Amoniksi nimensä vaihtanut Noatak keksi, että verentaitamista voi käyttää myös taitajien voiman poistamiseen. Tämän kyvyn toimivuudelle ei ole annettu varsinaista selitystä.

### Maa

* **Maantaitaminen** on geokineettinen kyky hallita kaikkea maaperäistä. Maantaitajat voivat myös nähdä, että valehteleeko joku. Tähän he pystyvät tuntemalla toisen henkilön sydämen sykkeen ja hengityksen eräänlaisina värähtelyinä maassa. Kuitenkin henkilö voi olla myös hyvä valehtelemaan kuten Azula. Maan valtakunnan suurin kaupunki ja pääkaupunki on nimeltään Ba Sing Sei.

#### Hiekka
**Hiekantaitaminen** on yksi maantaitamisen alalajeista. Hiekantaitajien kansa koostuu erinäisistä hiekkaerämaassa asuvista heimoista. Avatar-sarjan toisella kaudella hiekantaitajat kaappaavat Appan, joka kuitenkin päätyy takaisin Aangin luo.

#### Laava
**Laavantaitaminen** on yksi maantaitamisen alalajeista. Laavantaitamista ei juurikaan näytetä Avatar-sarjassa. The Legend of Korra -sarjassa se on kuitenkin paljon näkyvämpi, sillä rikollisjärjestö Punaiseen Lootukseen kuuluva maantaitaja Ghazan on laavantaitaja. Korran ystävä ja liittolainen Bolin oppii myös laavantaitajaksi paetessaan pohjoisesta tuulitemppelistä. Aikaisemmissa konsepteissa laavantaitaminen oli kyky, johon vain Avatar pystyi. Samaan tapaan kuin pilventaitaminen, mikä on tuulentaitamisen ja vedentaitamisen yhdistelmä, laavantaitaminen on ikään kuin maantaitamisen ja tulentaitamisen yhdistelmä. Siihen ovat sarjoissa pystyneet Avatar Szeto, Avatar Kyoshi, Ghazan ja Bolin.

#### Metalli
Metallintaitaminen on yksi maantaitamisen alalajeista. Sen kehitti Toph Beifong jouduttuaan metalliseen laatikkoon vangiksi.  Maantaitajat pystyvät kontrolloimaan metallia sen sisältämiä maamineraaleja taitamalla. Ennen The Legend of Korra -sarjan tapahtumia Tophilla oli metallintaitamiskoulu. Myös Tophin Tasavalta Cityyn perustamat poliisivoimat käyttävät metallia apunaan. Tophin toinen tytär, Suyin Beifong, perusti jopa kokonaisen metallintaitamiseen perustuvan yhteiskunnan, jonka asuinpaikka oli lähes kokonaan metallista koostuva Zaofun kaupunki.

### Tuli

* **Tulentaitaminen** on pyrokineettinen kyky hallita tulta. Voima kuuluu Tulikansalle. Jotkut tulentaitajat pystyvät lentämään tulensa avulla, mihin kaikki eivät pysty. Tulentaitajat menettävät voimansa auringonpimennyksen aikaan, minkä vuoksi Aang ystävineen yrittikin hyökätä kolmannella tuotantokaudella Tulimaahan Auringonpimennyksen aikaan. Hyökkäys kuitenkin epäonnistui, koska toisen kauden lopussa Tulimaan prinsessa Azula onnistui saamaan hyökkäyssuunnitelman selville, ja estämään sen kokonaan.

#### Polttovoima
Joillakin tulentaitajilla on otsassaan tatuointia muistuttava kolmas silmä, josta he pystyvät ampumaan räjähtävää tulta. Sarjoissa tunnetaan kaksi polttovoimantaitajaa: Polttovoimamiehenä tunnettu ammattitappaja, jonka nimeä ei koskaan mainita, sekä rikollisjärjestö Punaiseen Lootukseen kuulunut rikollinen P'Li. Polttovoima toimii siten, että taitajan pitää kanavoida Chi-energiaa kehonsa ulkopuolelle silmätatuoinnin kautta. Energia vapautuu värittömänä säikeenä, joka räjähtää heti osuessaan johonkin. 

Polttovoimantaitamisella on kuitenkin paljon heikkouksia. Polttovoimantaitaminen on hyvin vaarallista myös taitajalle itselleen, jos kykyä ei hallita. Energiasäde, jonka he ampuvat kolmannesta silmästään, räjähtää heti kun se osuu johonkin. Tämän takia pienikin taitajan kolmannen silmän eteen ilmaantuva este voi koitua kohtalokkaaksi, koska tuli räjähtää nopeasti ja suurella voimalla. Kolmas silmä-merkki ei ole synnynnäinen, eikä sellaisen tatuoinnin hankkiminen ilman koulutusta anna polttovoimantaitamisen voimaa. Polttovoimantaitajat tehdään intensiivisten ja fyysisesti rankkojen harjoitusten avulla.

#### Salama
Jotkut tulentaitajat pystyvät myös tuottamaan salamoita, jotka ovat toiseen osuessaan tappavia. Kenraali Iroh keksi vedentaitajien tekniikoita tutkimalla, että salaman voi ottaa viholliselta vastaan ja iskeä takaisin, juuri kuten vedentaitajat tekevät. Iroh opetti taidon Zukolle, joka opetti sen myöhemmin Aangille. Salamantaitaminen perustuu energiaan, jota tulentaitajat tuottavat kehossaan. Energia jaetaan ensin kahtia, ja sen puolikkaiden annetaan iskeytyä takaisin.. Tällöin yhteen iskeytyneet energianpuolikkaat johdatetaan ulos kehosta salaman muodossa.

### Muita voimia
* **Energiantaitaminen** on taito, jonka Aang saa Avatar-sarjan lopussa leijonakilpikonnalta, eräältä suurelta eläimeltä. Sen avulla Avatar voi poistaa taitamisen voiman toiselta henkilöltä. Aang käytti tätä voimaa ensimmäisen kerran poistaessaan Tulen valtias Ozain tulentaitamisen, eikä hänen tarvinnut tappaa tätä. The Legend of Korra -sarjan ensimmäisellä kaudella Amon (todellisuudessa Noatak) otti useilta taitajilta pois kyvyn taitaa elementtejään, ja väitti saaneensa hengiltä energiantaitamisen voiman. Saman kauden lopussa kuitenkin selviää, että Amon otti taitajilta voiman pois verentaitamisen avulla.

## Tunnetut Avatarit
Avatar on henkilö, joka pystyy taitamaan kaikkia elementtejä. Kun Avatar kuolee, hän syntyy uudelleen seuraavaan kansaan. Avatar saa voimansa valon ja rauhan hengeltä, Raavalta, joka poistuu kuolevan Avatarin ruumiista asettuakseen vastasyntyneen ihmisen ruumiiseen. Avatarin kierto alkaa tulentaitajasta. Kun Tulikansaan syntynyt Avatar kuolee, hän syntyy uudelleen Tuulenkulkijana. Kun Tuulenkulkija-Avatar kuolee, hän syntyy uudelleen Vesiheimoon, ja lopulta Maan kansaan. Sitten kierto alkaa alusta. Avatareilla on eräs hyvin vahva voima, joka tunnetaan Avatar-tilana. Avatar-tilassa Avatarin silmät loistavat sinivalkoista valoa. Tuulentaitajilla myös tatuoinnit loistavat. Avatar-tilassa Avatar on vahvimmillaan, mutta myös haavoittuvaisessa asemassa. Jos Avatar kuolee Avatar-tilassa, kierto katkeaa ja Avatar lakkaa olemasta.

* **[[Aang]]** on Tuulenkulkijoiden keskuuteen syntynyt Avatar, Korran edeltäjä ja Rokun seuraaja. Hän pakeni kotoaan Eteläisestä Tuulitemppelistä kuultuaan, että Tuulentaitajamestarit aikoivat erottaa hänet isähahmostaan ja mentoristaan, munkki Gyatsosta. Munkit olivat nimittäin paljastaneet Aangille, että hän on Avatar, tämän ollessa vain 12-vuotias. Aang järkyttyi, sillä hän koki menettävänsä lapsuutensa ja karkasi. Hän joutui lentävän biisoninsa, Appan, kanssa myrskyyn merellä, ja he upposivat veteen. Aang meni tietämättään Avatar-tilaan ja jäädytti itsensä ja biisoninsa valtavaan energiapalloon seuraavaksi sadaksi vuodeksi.
* **[[Korra]]** on Eteläisen vesiheimon keskuuteen syntynyt Avatar ja Aangin seuraaja. Hän oppi kaikki elementit ilmaa lukuun ottamatta pienenä lapsena. Hänen vahvuutensa taitajana liittyivät lähinnä aggressioon ja fyysiseen voimaan. Sarjan ensimmäisen tuotantokauden lopussa verentaitaja Amon katkaisi hänen yhteytensä muihin elementteihin poistamalla hänen voimansa, mutta jotenkin hän samalla avasi tuulentaitamisen voiman. Aang kuitenkin antoi hänelle muut elementit takaisin.
* **Roku** oli Tulikansan keskuuteen syntynyt avatar ja Aangin edeltäjä ja Kyoshin seuraaja. Hänet nähdään *Avatar*-sarjassa useita kertoja henkenä, jolta Aang saa opastusta ja neuvoja. Hän oli Tulen Valtias Sozinin hyvä ystävä. Ystävyyssuhde kuitenkin katkesi, kun Sozin halusi laskentaa Tulen valtakuntaa sotilaallisten operaatioiden avulla. Roku suuttui, ja melkein tappoi Sozinin, mutta päätti jättää sen tekemättä. 25 vuotta myöhemmin Rokun kotisaari joutui rajun tulivuorenpurkauksen kohteeksi, ja Avatar taisteli laavaa ja kaasua vastaan raivokkaasti, mutta sai valtavan annoksen myrkyllistä kaasua. Sozin jätti ystävänsä kuolemaan voidakseen toteuttaa suunnitelmansa.
* **Kyoshi** oli Maan valtakunnan keskuuteen syntynyt avatar, Rokun edeltäjä ja Kurukin seuraaja, joka eli 412 vuotta ennen Avatar-sarjan alkua. Kyoshi on suorapuheinen ja usein luonteeltaan kylmä. Hän oli Avatareista suurikokoisin ja pitkäikäisin, eläen 230-vuotiaaksi. Hänen aikanaan valloittaja Chin yritti valloittaa koko niemimaan, jolla Kyoshi kansoineen asui. Kun hän tuli valloittamaan niemimaata, Kyoshi irrotti Avatar-tilan avulla oman kotialueensa niemimaasta luoden Kyoshisaaren. Tämän seurauksena Chin putosi kuolemaansa, koska oli liian itsepäinen väistämään. *Avatar*-sarjassa Aang tuomitaan kuolemaan Chinin kylässä, koska Kyoshi tappoi hänet. Aang, Katara ja Sokka yrittävät todistaa Kyoshin syyttömyyden muun muassa kutsumalla Kyoshin, joka ilmestyy paikalle Aangin kautta. Hän tunnustaa puhuessaan murhanneensa Chinin. Alueelle hyökkää joukko Tulisotureita, jotka Aang onnistuu voittamaan. Aang armahdetaan, eikä Kyoshia enää vihattu. Kyoshista kerrotaan romaanissa *[[The Rise of Kyoshi]].*
* **Kuruk** oli Pohjoisen vesiheimon keskuuteen syntynyt Avatar, Kyoshin edeltäjä ja Yangchenin seuraaja. Hänet kuvataan Avatareista laiskimmaksi ja heikoimmaksi. Hän oppi hallitsemaan elementtejä, mutta ei ollut Avatarina kovinkaan aktiivinen. Hän oli naimisissa Ummi-nimisen naisen kanssa, jonka kuitenkin menetti ilkeälle hengelle, Koh Kasvovarkaalle. Hän kuoli 33 vuoden iässä. Kuruk yritti tappaa Kohin, muttei koskaan löytänyt tätä. Kuruk tappoi lähinnä pahoja henkiä.
* **Yangchen** oli Tuulenkulkijoiden keskuuteen syntynyt Avatar, Kurukin edeltäjä ja Szeton seuraaja. Hänet kuvataan yhdeksi vahvimmista Avatareista. Yangchen oli Tuulenkulkijoiden keskuudessa kunnioitettu henkilö, ja hänelle pystytettiin paljon patsaita. He myös nimesivät juhlan Yangchenin mukaan.
* **Wan** – Ensimmäinen Avatar, jonka elämäntarina kerrottiin *The Legend of Korra* -sarjan toisella kaudella. 10 000 vuotta ennen The Legend of Korra-sarjan tapahtumia hän oli yksi ihmisistä, jotka saivat leijonakilpikonnilta kyvyn taitaa tulta. Wanin aikana ihmiset kaikki syntyivät ei-taitajina, mutta saivat tarvittaessa taitamisen voiman leijonakilpikonnalta, jonka selässä asuivat. Tämä tekee Wanista myös ensimmäisen ja ainoan ei-taitajana syntyneen Avatarin. Kapinointinsa vuoksi hänet kuitenkin karkotettiin leijonakilpikonnan selästä. Hän otti metsästä lemmikikseen kissapeuran nimeltä Mula. Päästettyään tietämättömyyksissään pimeyden henki Vaatun vapaaksi valon henki Raavan otteesta, hän pyysi leijonakilpikonnilta kykyjä taitaa myös ilmaa, vettä ja maata. Harmonisena Lähentymisenä tunnetun planetaarisen järjestäytymisen aikana hän yhdisti itsensä Raavaan pysyvästi (luoden samalla Avatarin hengen) taitaakseen kaikkia neljää alkuvoimaa vakaasti ja käyttääkseen niitä Vaatun pysäyttämiseen.
* **Szeto** oli Tulikansan keskuuteen syntynyt avatar ja Yangchenin edeltäjä. Hän esiintyy lyhyesti vain muutamaan kertaan Avatar-sarjassa, mutta hänen nimensä kerrotaan vasta *[[The Shadow of Kyoshi]]* -romaanissa.

### Avatarien esiintyvyydet sarjoissa

## Avatarin hahmot
### Päähahmot
* **[[Aang]]** – 12-vuotias (kronologisesti 112-vuotias) tuulentaitaja Eteläisestä tuulitemppelistä. Hän mieluiten välttelee taistelemista, mutta on hyvin suojeleva ystäviään kohtaan. Hän on Avatarin toiseksi viimeisin inkarnaatio. Hänen päässään, käsivarsissaan ja jaloissaan olevat nuolien muotoiset tatuoinnit ovat merkki siitä, että hän on tuulentaitajamestari ja historian nuorin sellaiseksi tullut. Hänen mentorinaan toimi munkki Gyatso. Aang oli koko sarjan ajan rakastunut Kataraan ja saa lopulta tunnustettua sen vasta sarjan lopulla. Aang oli luonteeltaan vekkulimainen ja hauskanpitoa rakastava. Hän kuitenkin kasvoi sarjan myötä vakaammaksi ja päättäväisemmäksi. Hän meni sarjan tapahtumien jälkeen naimisiin Kataran kanssa.

* **[[Katara]]** – 14-vuotias Eteläisen vesiheimon ainut jäljelle jäänyt vedentaitaja, joka lähti yhdessä veljensä Sokkan kanssa Aangin matkaan kukistamaan Tulen valtiaan. Hän osaa käyttää vettä myös parantamiseen ja oppii myöhemmin verentaitamisen Hamalta. Luonteeltaan Katara on hyväsydäminen, antelias ja kiltti, mutta raivostuu petollisuudesta helpommin kuin muut. Hän meni sarjan tapahtumien jälkeen naimisiin Aangin kanssa. Katara oli usein poikkiteloin itsenäisen ja omapäisen Tophin kanssa, sillä tämä oli elänyt koko elämänsä vanhempien ylisuojelussa. Katara taas oli menettänyt äitinsä nuorena, joten otti ikään kuin äitihahmon roolin ryhmässä.

* **[[Sokka (Avatar)|Sokka]]** – 15-vuotias ei-taitaja ja soturi Eteläisesta vesiheimosta, joka lähti yhdessä sisarensa Kataran kanssa Aangin matkaan kukistamaan Tulen valtiaan. Hän toimii yleensä ryhmän humoristisena, koomisiin ongelmatilanteisiin päätyvänä jäsenenä. Ensimmäisen tuotantokauden lopulla hän rakastui Yueen, Pohjoisen vesiheimon prinsessaan, ja myöhemmin hänellä on vaihtelevia tunteita Sukia, Kyoshi-soturien johtajaa, kohtaan. Toisin kuin muut ryhmän jäsenet, Sokka ei ole taitaja. Hänen taitonsa kohdistuvat lähinnä mekaniikkaan ja hän kantaa aseena yleensä metallista bumerangia. Kolmannella kaudella hän oppi miekkailua Valkoisen Lootuksen seuraan kuuluvalta mestari Piandaolta. Sokka kuvattiin aluksi melko seksistisenä ja jokseenkin omahyväisenä hahmona, jonka mielestä naiset eivät voineet olla sotureita. Hän kuitenkin oppi kunnioittamaan muita matkansa aikana.

* **[[Toph Beifong]]** – Toph on 12-vuotias rikkaan perheen sokea tytär ja maantaitaja, jota opettivat alkuperäiset maantaitajat eli luolamyyrät. Hänen vanhempansa pitävät häntä sokeuden vuoksi avuttomana ja heikkona, mutta Toph "näkee" tuntemalla ihmisten ja eläinten liikkeet maassa eräänlaisina värähtelyinä. Hän pystyy myös tunnistamaan valehtelijan tuntemalla tämän pulssin ja hengityksen. Hän kasvoi koko lapsuutensa vanhempiensa ylisuojelussa, minkä takia hän riitautui usein Kataran kanssa. Hän on luonteeltaan itsenäinen, omapäinen ja vapaudenhaluinen. Omien sanojensa mukaan Toph ei myöskään koskaan unohda jonkun henkilön ääntä, kun on jo kerran kuullut sen. 

* **[[Zuko]]** – Tulikansan 16-vuotias karkotettu prinssi, jonka toisen silmän hänen isänsä, Tulen valtias Ozai, oli arpeuttanut rangaistuksena epäkunnioituksesta. Sarjan alkuaikoina Zuko yritti saada Avatar Aangin kiinni palauttaakseen kunniansa isänsä silmissä, jotta voisi palata takaisin kotiin. Kun hänen siskonsa, Azula, valloitti Ba Sing Sein, Zuko palasi kotiin juhlittuna sotasankarina. Zuko kuitenkin tiesi Aangin olevan elossa, ja lähetti heidän peräänsä palkkamurhaajan (jota Sokka kutsui Polttovoimamieheksi). Hän huomasi kuitenkin, ettei isänsä kunnioitus tehnyt häntä onnelliseksi, ja kääntyy lopulta tätä vastaan ymmärrettyään, että Tulikansa itse oli se, joka oli menettänyt kunniansa muiden kansojen silmissä. Sarjan lopussa Zuko kruunataan uudeksi Tulen valtiaaksi ja Aangin avustuksella hän lupaa korjata tasapainon kansojen välillä.

* **[[Appa]]** – Aangin lentävä biisoni, joka kuljettaa Aangia ja tämän ystäviä selässään, kun he matkaavat ympäri maailmaa. Appa osaa lentää ja voi käyttää häntäänsä tuulten ohjaamiseen. Aangin mukaan lentävät biisonit olivat alkuperäisiä tuulentaitajia. Toisen kauden lopulla hiekantaitajat kaappaavat Appan, joka päätyy sirkukseen. Hän kuitenkin onnistuu vapautumaan, ja lentää lepäämään erääseen luolaan, josta Suki muiden Kyoshi-sotureiden kanssa löytää hänet. Suki tajuaa lentobiisonin olevan Aangin ja ottaa ryhmänsä kanssa tehtäväkseen viedä Appa hänelle. Tehtävä kuitenkin päättyy Azulan, Main ja Ty Leen hyökätessä kyoshisotureiden kimppuun. Suki käskee Appaa pakenemaan, kun he hoitelisivat Azulan, Main ja Ty Leen. Taistelu päättyy kyoshisotureiden tappioon. Tämän jälkeen Appa päätyy Ba Sing Seihin, jossa Long Feng nappaa hänet. Myöhemmin Zuko löytää Appan ja on ottamaisillaan sen mukaansa, kun Iroh käskee Zukoa miettimään, koska hänellä ei ole mitään suunnitelmaa, että mihin hän sen veisi. Zuko päästää Appan menemään ja tämä menee auttamaan Aangia ja muita Long Fengin hoitelemisessa. Tämän jälkeen Appa jatkaa muiden kanssa matkaansa normaalisti.

* **Momo** – Viimeinen elävä lentävä maki, jonka Aang löysi Eteläisen tuulitemppelin raunioilta. Aang on ainut, joka ymmärtää joissain määrin Momon puhetta. .

### Azulan tiimi
* **[[Azula]]** – Azula on Tulikansan 14-vuotias prinsessa ja Zukon pikkusisko. Hän on voimakas tulentaitaja, ja Zukoakin taitavampi taistelija. Hänen taitamansa liekit ovat sinisiä oranssien sijaan, mikä näyttää, miten vahva hän oikeasti on. Azula hallitsee myös salamantaitamisen. Hän on valehtelun mestari ja hallitsee alamaisiaan pelolla. Hän on myös huolellinen, laskelmoiva ja erittäin kykenevä. Tästä hyvänä esimerkkinä on se, kun hän onnistui valloittamaan koko Maan valtakunnan valheiden ja laskelmoinnin avulla. Kolmannen kauden lopulla hän menettää järkensä psyykkisten ongelmiensa ja ystäviensä petoksen vuoksi. Sarjakuvissa selviää, että Azulalla on skitsofrenia. 

* **Mai** – Azulan 15-vuotias "ystävä" (todellisuudessa käskyläinen) ja Zukon tyttöystävä. Hän on myös Zukon, Ty Leen ja Azulan lapsuudenystävä. Hän ei ole taitaja, mutta on hyvin akrobaattinen ja käyttää heittoveitsiä ja -nuolia aseinaan. Hän kääntyi lopulta Azulaa vastaan Zukoa kohtaan osoittamiensa tunteiden vuoksi.

* **Ty Lee** – Taitava sirkustaiteilija, Azulan 14-vuotias "ystävä" (todellisuudessa käskyläinen) sekä Zukon, Main ja Azulan lapsuudenystävä. Ty Lee on lähes aina hyväntuulinen ja hieman pinnallinen, mutta myös huomionkipeä, sillä hän kasvoi kuuden täysin samanlaisen sisaruksen kanssa. Ty Lee hallitsee Chi-blokkaamisena tunnetun taidon, jossa sormilla tai nyrkeillä tähdätään vastustajan Chi-virtoihin. Tarkka isku vaikkapa kädessä sijaitsevaan Chi-virtaan pistää käden ihan veltoksi. Hän on myös hyvin akrobaattinen, ketterä ja notkea. Ty Lee kääntyy myöhemmin Azulaa vastaan Main vuoksi ja liittyy Kyoshi-sotureihin.

### Tulen valtiaat
* **Ozai** on Zukon ja Azulan isä, Irohin pikkuveli ja hallitseva Tulen valtias. Hän myrkytti isänsä ja vei isoveljeltään Irohilta aseman kruununperijänä, koska näki tämän arvottamana johtamaan Tulikansaa poikansa Lu Tenin kuoleman jälkeen. Hän on erittäin julma ja valmis jopa vahingoittamaan omia lapsiaan. Hänen kasvonpiirteensä pidettiin täysin piilossa sarjan ensimmäisellä ja toisella kaudella. Sarjan lopussa Aang onnistuu poistamaan Ozailta Tulentaitamisen voiman, ja Ozai päätyy vankityrmään.

* **Sozin** oli Azulonin isä, Ozain ja Irohin isoisä ja Zukon ja Azulan isoisoisä. Hän aloitti sata vuotta kestäneen sodan. Hän oli nuorena Avatar Rokun hyvä ystävä. Sozin ehdotti Rokulle Tulikansan laajentamista, mutta Roku vastusti ajatusta. Sozin kuitenkin perusti salaa  Tulikansan siirtokuntia Maan Kuningaskuntaan, mistä raivostunut Roku hyökkäsi hänen kimppuunsa. Roku voitti, mutta päätti jättää hänet henkiin heidän ystävyytensä kunniaksi. 25 vuoden päästä Rokun kotisaarella tapahtui tulivuorenpurkaus. Muiden lähtiessä saarelta Roku taisteli tulivuorta vastaan. Avatar onnistui työntämään laavaa ja kaasua pois Avatar-tilassa. Vaikka Sozinin palatsi oli yli sadan kilometrin päässä Rokun kotisaaresta, Sozin kuuli tulivuoren ryminän, ja meni auttamaan Rokua tulivuoren kanssa. Roku kuitenkin saa häkämyrkytyksen ja pyytää Sozinilta apua, mutta tämä jätti hänet kuolemaan. Sozinin mukaan on nimetty komeetta "Sozinin komeetta", jota hän käytti tuulentaitajien tuhoamiseen. Samaa komeettaa Ozai yritti käyttää Maan Kuningaskunnan tuhoamiseen. Sozin myös aloitti rituaalin, jossa lohikäärme tapetaan. Hän uskoi lohikäärmeen tappamisesta saavan enemmän voimaa. Tämä rituaali ajoi lohikäärmeet sukupuuttoon. Myöhemmin Aangille ja Zukolle selviää lohikäärmeitä olevan vielä kaksi. Ne ovat piiloutuneet ollakseen turvassa.

* **Azulon** oli Sozinin poika, Ozain ja Irohin isä ja Zukon ja Azulan isoisä. Kun Ozai pyysi tätä tekemään tästä seuravan Tulen valtiaan, koska Irohille ei tulisi seuraajaa poikansa kuoleman jälkeen, ja Ozailla olisi kaksi elävää lasta, Azulon kieltäytyi jyrkästi. Hänen mielestään Iroh oli kärsinyt jo tarpeeksi menetettyään ainoan poikansa. Azulon suuttuu Ozain ehdotuksesta ja määrää hänet tappamaan hänen oman poikansa Zukon, jotta Ozai tietäisi miltä tuntuu menettää poika. Kun Zukon ja Azulan äiti Ursa kuulee tästä, hän tekee kaikkensa pitääkseen poikansa elossa. Hän onnistuukin tekemällä Ozain kanssa sopimuksen, jossa Ursa tekee äitinsä yrttitietämyksen avulla hajuttoman ja tunnistamattoman myrkyn, jonka antaa Ozaille, joka myrkyttää Azulonin ja väärentää Azulonin halun seuraavasta Tulen valtiaasta, niin että Ozaista tulee uusi Tulen valtias Irohin ohitse. Tämän jälkeen Ursan karkotettiin palatsista. Ozai pitää lapset vakuutena siitä, ettei Ursa myrkytä häntä.

### Muut viholliset
* **Komentaja** (myöhemmin **Amiraali**) **Zhao** oli temperamenttinen Tulikansan sotilaskomentaja, joka on yrittänyt vangita niin Aangin kuin prinssi Zukonkin yrittäessään parantaa asemaansa Tulen valtiaan silmissä. Pohjoisen vesiheimon henkien lähteellä hän surmasi Kuuhenki Tuin, mutta tämä heräsi henkiin Yuen uhrattua itsensä. Hieman ennen tätä Aang yhdisti Avatar-tilassa voimansa Merihenki Lan kanssa ja tuhosi Tulikansan laivaston. Tämän jälkeen La hukutti Zhaon kostoksi Tuin tappamisesta.

* **Polttovoimamies** oli palkkatappaja, jonka Zuko palkkasi kolmannella kaudella tappamaan Aangin Avatar-sarjassa. Hänen oikeaa nimeään ei kerrota sarjassa, mutta Sokka keksi hänelle nimen "Polttovoimamies". Hän on erilainen kuin muut. Hänellä on kolme silmää, joista kolmas on otsassa. Otsassa oleva silmä näyttää tatuoinnilta ja Polttovoimamies ampuu siitä tulta, joka räjähtää. Hän löytää Aangin, Kataran, Sokkan ja Tophin helposti. Polttovoimamies kuolee Sokkan osuttua bumerangillaan kolmanteen silmään, minkä takia Polttovoimamies räjähtää itse yrittäessään ampua Aangia, Kataraa, Sokkaa ja Tophia. The Legend of Korra -sarjassa Zukon mennessä Tonraqin, Desnan ja Eskan kanssa Polttovoimamiehen kanssa saman kyvyn omaavan P’Lin vankilaan estämään Zaheeria ja hänen tiimiään vapauttamasta tätä, hän mainitsee joskus palkanneensa samanlaisen henkilön tappamaan Avatarin, ja viittaa Polttovoimamieheen.

* **Long Feng** on Ba Sing Sein pääsihteeri ja kulttuuriministeri sekä Dai Lin johtaja ja Maan valtias Kuein luotettava neuvonantaja, joka yritti pitää sodan olemassaolon salassa ja sitä myötä hallita kaupunkia itse. Hän on valmis jopa lavastamaan, aivopesemään tai kidnappaamaan muita ihmisiä. Aang kuitenkin paljasti hänen huijauksena ja Long Feng pidätettiin. Dai Lin agentit pysyivät yhä uskollisena hänelle, mutta pettivät hänet toisen kauden lopussa alistumalla Azulan alaisuuteen.

### Mestarit
***Bumi** on maantaitaja mestari, Omashun hallistija ja Aangin lapsuuden ystävä. Vaikka hän vaikuttaa hullulta, hän on oikeasti viisas. Avatar-sarjan ensimmäisellä kaudella hän tekee Aangille vaarallisia tehtäviä, jotka Aang läpäisee melko helposti. Toisella kaudella Aang, Katara ja Sokka menevät hakemaan Aangille Bumilta maantaitajaopetusta, mutta huomaavat kauhukseen Tulikansan valloittaneen Omashun. Aang menee sinne ja löytääkin Bumin, mutta tämä haluaa jäädä odottamaan oikeaa hetkeä. Oikea hetki tuleekin auringonpimennyksen aikaan, jolloin tulentaitajat ovat voimattomia. Tulentaitajien ollessa voimattomia Bumi valloittaa Omashun takaisin. Avatar-sarjan lopussa hän valloittaa muiden mestarien kanssa Ba Sing Sein takaisin.
***Pakku** on vedentaitaja mestari. Aang ja Katara matkustivat pohjoiselle vesiheimolle saadakseen vedentaitamisopetusta, mutta Pakku kieltäytyy opettamasta Kataraa, koska pohjoisessa vesiheimossa on kiellettyä opettaa tyttöjä ja naisia taitamaan vettä. Heille opetetaan sen sijaan parantamista. Pakku kieltäytyy opettamasta Aangiakin, kun tämä jää kiinni opettamasta Kataralle vedentaitamista. Pakku suostuu opettamaan vedentaitamista molemmille, kun hän huomaa Kataran olevan hänen rakastamansa naisen lapsenlapsi. Tulikansan hyökättyä pohjoisen vesiheimon kimppuun ja hävittyä, Pakku matkustaa halukkaiden miesten kanssa eteläisenheimon luokse. Siellä Pakku kihlautuu Sokkan ja Kataran isoäidin Kannan kanssa. Avatar-sarjan lopussa hän valloittaa muiden mestarien kanssa Ba Sing Sein takaisin.
***Jeong Jeong** on tulentaitaja mestari. Zhao on hänen entinen oppilaansa. Hän on ensimmäinen tulikansalainen, joka pääsi karkaamaan Tulikansan palveluksesta elossa. Hän on jättänyt taistelemisen ja vihaa sitä, että on tulentaitaja, mitä pitää kirouksena, sillä tuli tuhoaa kaiken tieltään, jos sitä ei pysäytä toisin kuin tuuli, vesi tai maa. Avatar-sarjan ensimmäisellä kaudella Aang tulee hakemaan häneltä tulentaitajaopetusta. Jeong Jeong kieltäytyy, mutta kun Roku käskee häntä, niin hän suostuu. Kesken opetusten Zhao hyökkää, mutta Jeong Jeong onnistuu pakenemaan niin kuin Aang, Katara ja Sokkakin. Avatar-sarjan lopussa hän valloittaa muiden mestarien kanssa Ba Sing Sein takaisin.
***Piandao** on miekkailun mestari. Hän on ei-taitaja eli hän ei ole minkään alkuaineen taitaja. Avatar-sarjan kolmannella kaudella hän opettaa Sokkan miekkailemaan. Avatar-sarjan lopussa hän valloittaa muiden mestarien kanssa Ba Sing Sein takaisin.
***Gyatso** oli tuulentaitajamestari ja Aangin ystävä. Ennen Avatar-sarjan alkua Gyatso yritti opettaa Aangin olemaan avatar, mutta muiden tuulentaitajien vanhimpien mielestä Gyatso ei opettanut Aangia tarpeeksi tehokkaasti ja he halusivat lähettää Aangin opettelemaan avatariksi toiseen tuulitemppelin pois tuttujen lähettyviltä. Keskustelua salaa kuunnellut Aang järkyttyy ja karkaa ennen kuin Gyatso ehtii tulla kertomaan Aangille, ettei antaisi muiden lähettää tätä pois. Avatar-sarjan ensimmäisellä kaudella Aang uskoo, että muita tuulentaitajia on vielä elossa, ja hän, Katara ja Sokka matkaavat tuulitemppeliin. Siellä Katara ja Sokka yrittävät salata sen, että tulisoturit kävivät siellä, mutta hetken oltuaan tempelillä Aang löytää tulisoturien tappaman Gyatson. Hän järkyttyy ja menee Avatar-tilaan, minkä seurauksena kaikkien avatarien patsaiden silmät alkavat hehkumaan, mikä on avatarin paluun merkki.

### Jetin vapaustaistelijat
Jetin vapaustaistelijaryhmässä on monia hyviä erilaisia sotureita, jotka toiminnallaan haittaavat Tulikansan toimia.
***Jet** oli ryhmän johtaja. Hän ryhmänsä kanssa pelasti Aangin, Kataran ja Sokkan tulisotureilta ja vei piilopaikalleen, jossa Jet kertoo, että tulisoturit tappoivat hänen vanhempansa, kun hän oli pieni. Aang ja Katara pitivät Jetistä, mutta Sokka halusi jatkaa matkaa. He kuitenkin jäävät hetkeksi. Jet ottaa Sokkan mukaan retkelle, jossa Jet ryhmineen käy vanhan ja harmittoman miehen kimppuun. Aang ja Katara eivät usko Sokkaa, ja Jetiltä kysyttäessä tämä näyttää veitsen, jossa oli piilossa myrkkyä, jolla oli tarkoitus tappaa Jet. Aang ja Katara uskovat tämän, mutta Sokka on varma, ettei veistä ollut (tosiasiassa ei ollutkaan). Tämän jälkeen Jet huijaa Aangin ja Kataran auttamaan padon räjäytyksessä, jonka seurauksena vesi tulvisi kylään, jossa on tulisotureiden lisäksi myös viattomia ihmisiä. Sokka saa tämän selville, mutta ei pääse varoittamaan Aangia ja Kataraa kun hänet huomataan. Hänet viedään pois ja myöhemmin Aang ja Katara saavat selville Jetin suunnitelman, mutta eivät pysty pysäyttämään häntä ajoissa, kun pato räjähtää. Kohta Sokka ilmestyy ja kertoo, että ehti varoittamaan kyläläisiä ja saamaan heidät pois alta. Myöhemmin toisella kaudella Jet matkustaa Ba Sing Seihin Haisun ja Pitkulan kanssa. Lautalla, joka vie erään lahden yli, minkä avulla pääsee Ba Sing Seihin, Jet tapaa Zukon, jonka kanssa varastaa lautan johtajalta ruokaa, joka on parempaa ja jota on enemmän kuin matkustajilla. Matkan lopussa Jet pyytää Zukoa mukaan ryhmäänsä, mutta tämä kieltäytyy. Tämän jälkeen Jet huomaa Irohin käyttävän tulta teen lämmittämiseen. Hän kertoo Haisulle ja Pitkulalle, mutta nämä eivät usko. Jet alkaa pakkomielteisesti, etsimään todisteita sille, että Zuko ja Iroh ovat tulentaitajia. Hän muun muassa varastaa Zukolta ja Irohilta tulukset, mutta nämä lainaavatkin naapureiltaan sellaisia. Lopulta Jet hyökkää teehuoneeseen, jossa Iroh ja Zuko työskentelevät, toivoen, että nämä käyttäisivät taistelussa tulta. Zuko ottaa eräältä teehuoneen asiakkaana olevalta vartijalta miekat ja alkaa taistelemaan Jetin kanssa. Jet ja Zuko ovat tasaväkisiä. Zukon ei tarvitse käyttää tulta, kun vähän aikaa kestäneen taistelun jälkeen Jet pidätetään. Jet viedään paikkaan, jossa hänet aivopestään, ja tämän jälkeen hänet lähetetään Aangin, Kataran, Sokkan ja Tophin luo yrityksenä saada huijattua nämä pois kaupungista. Tämä on lähellä onnistua, mutta Haisu ja Pitkula osuvat paikalle, jolloin Jet ja Haisu alkavat väittelemään viime päivien tapahtumista. Haisu ihmettelee, että missä Jet on ollut, kun tämä aikaa sitten lähti pakkomielteisesti etsimään todisteita Zukon ja Irohin tulentaitajuudesta. Jet kuitenkaan ei tiedä, mistä Haisu puhuu. Toph ottaa selvää, että kumpi valehtelee, mutta kumpikin puhuu totta. Sokka kuitenkin tajuaa, että Jet on aivopesty. He nappaavat Jetin ja saavat ainakin osittain purettua aivopesun. Tämän seurauksena Jet johdattaa heidät Long Fengin piilopaikkaan, jossa tämä yrittää palauttaa Jetin aivopesuun, mutta tämä onnistuu pääsemään siitä kokonaan. Tämän jälkeen Long Feng tappaa Jetin.
***Haisu** () on yksi Jetin vapaustaistelijoista. Toisella kaudella hän matkustaa Jetin ja Pitkulan kanssa Ba Sing Seihin. Haisu nähdään viimeisen kerran toisella kaudella Ba Sing Sein tapahtumissa.
***Pitkula** () on yksi Jetin vapaustaistelijoista. Hän käyttää hyvin jousipyssyä. Hän ei puhu mitään. Toisella kaudella hän matkustaa Jetin ja Haisun kanssa Ba Sing Seihin. Jopa Haisukin yllättyy, kun Pitkula yllättäen puhuukin. Hän käskee Aangia, Kataraa, Sokkaa ja Tophia lähtemään Long Fengin perään, kun hän ja Haisu jäävät huolehtimaan kuollettavasti loukkaantuneesta Jetistä. Tämän jälkeen Pitkulaa ei nähdä.
***Herttua** () on yksi Jetin vapaustaistelijoista. Hän liittyi vapaustaistelijoihin, kun nämä löysivät hänet varastamasta ruokaa. Kolmannella kaudella Herttua liittyy Vikinän kanssa hyökkäykseen Tulikansaa vastaan auringonpimennyksen aikaan. Kun tämä epäonnistuu hän pakenee Aangin, Kataran, Sokkan, Tophin ja muiden lasten kanssa.
***Vikinä** () on yksi Jetin vapaustaistelijoista. Kolmannella kaudella Vikinä liittyy Herttuan kanssa hyökkäykseen Tulikansaa vastaan auringonpimennyksen aikaan. Kun tämä epäonnistuu, hänet vangitaan muiden miesten kanssa.
***Virnu** () on yksi Jetin vapaustaistelijoista.

### Muut hahmot
* **[[Iroh]]** – Zukon setä ja opettaja. Hän oli ennen Tulikansan armeijan kenraali ja Tulen valtias Azulonin perijä, kunnes aseman otti hänen veljensä, Ozai. Poikansa Lu Tenin kuolemasta asti Iroh on ollut hyvin rauhantahtoinen ja leppoisa vanha mies, mutta on mahtava tulentaitaja ja kohtelee Zukoa kuin omaa poikaansa. Hän on myös Valkoisen Lootuksen seuran, eri kansoihin kuuluvien vanhusten muodostaman salaseuran, suurmestari. Toisin kuin muut tulentaitajat, hän ei ammenna voimaansa vihasta, vaan salaisuuksista, jota oppi lohikäärmeiltä ja Aurinkosotureiden heimolta. Ensimmäisella ja toisella kaudella Iroh matkustaa Zukon kanssa ja yrittää auttaa tätä nappaamaan Aangia. Toisen kauden keskella he erkaantuvat hetkeksi. He taas pian samalla kaudella matkustavat taas yhdessä Ba Sing Seihin, jossa he alkavat teen keittäjiksi ja tarjoilijoiksi. Irohin tee on niin hyvää, että he saavat pian oman teehuoneensa. Toisen kauden lopussa Azula huijaa Zukon pettämään Irohin ja tämä pidätetään. Vankilassa Iroh alkaa salaa voimistelemaan ja karkaa voimakkaampana vähän ennen kuin Zuko pettää isänsä. Toisen kauden lopussa Aangin kadottua Zuko, Katara, Sokka, Toph ja Suki etsivät ja löytävät Irohin. Kun Zuko menee tapaamaan Irohia, hän pelkää, ettei tämä anna hänelle anteeksi. Kuitenkin kun hän kertoo olevansa pahoillaan, ja että tietää nyt oman kohtalonsa, joka on pysäyttää Ozai, Zukon yllätykseksi Iroh halaa häntä ja paljastaa, että ei ollut vihainen, vaan surullinen, kun pelkäsi Zukon kadottaneen tiensä. Zuko kuitenkin onnistui löytämään sen ihan itse. Iroh kuitenkin kieltäytyy lähtemästä taistelemaan Ozaita vastaan, koska se on avatarin tehtävä ja se näyttäisi siltä, että hän tappaisi veljensä vallan takia. Hän kuitenkin hyökkää muiden Valkoisen Lootuksen seuran jäsenien kanssa Ba Sing Seihin ja onnistuu valloittamaan sen takaisin.
* **Suki** – Kyoshi-sotureiden, Avatar Kyoshin opetuslasten, 15-vuotias johtaja. Suki ei ole taitaja, vaan käyttää yhteenotoissa aseenaan teräviä viuhkoja sekä hyviä lähitaistelutaitojaan. Azula otti hänet vangiksi, mutta Sokka, Zuko, Chit Sang ja Hakoda, Kataran ja Sokkan isä, vapauttivat hänet.
* **Hakoda** on Sokkan ja Kataran isä. Hän on eteläisen vesiheimon johtaja. Ennen sarjan tapahtumia hän meni muiden eteläisen vesiheimon miesten kanssa auttamaan muita kansoja sodassa. Hän jätti heimonsa johdon Sokkalle. Ensimmäisellä kaudella Aang, Katara ja Sokka löytävät yhden, eteläisen vesiheimon laivan ja miehen ja saavat tietää Hakodan olevan elossa ja tämän sijainnin. He kuitenkin päättävät mennä Aangin mukaan pohjoisnavalle, jossa Aang ja Katara oppisivat vedentaitamista. Toisella kaudella Sokka pääsee tapaamaan isäänsä kun taas Katara suunnittelee hyökkäystä Tulimaahan auringonpimennyksen aikaan Ba Sing Sein parhaimpien kenraaleiden kanssa. Toisen ja kolmannen kauden tapahtumien välissä Hakoda muiden eteläisen vesiheimon miesten kanssa valloittaa yhden Tulikansan aluksista piiloutuakseen sen avulla. Kolmannella kaudella Hakoda miehistöineen hakee Aangin, Kataran ja Sokkan tapaamat henkilöt mukaan hyökkäykseen Tulikansaa vastaan. Hyökkäys kuitenkin epäonnistuu ja vain lapset pääsevät pakenemaan. Myöhemmin Sokka ja Zuko vapauttavat Hakodan Kiehuva kivi nimisestä vankilasta.

* **Prinsessa Yue** oli pohjoisen vesiheimon prinsessa. Kun hän oli vauva hän oli hyvin sairas. Toisin kuin muut vauvat, hän ei itkenyt. Pohjoisen vesiheimon parantajat yrittivät kaikkea tuloksetta. Lopulta Yuen isä rukoili kuun henkeä säästämään Yuen. Kuun henki antoikin Yuelle elämään. Avatar-sarjan ensimmäisen kauden lopussa amiraali Zhao hyökkää pohjoisen vesiheimon kimppuun, joka on muutenkin vahva ja nyt heillä on myös heitä vahvistava täysikuu. Zhao on kuitenkin suunnitellut kaiken. Hän menee kuun hengen luo aikoen tappaa sen. Juuri kun Zhao on tappamassa sitä, Aang, Yue, Katara, Sokka ja Iroh varoittavat häntä, että se ei vaikuittaisi pelkkään vesiheimoon, vaan horjuttaisi tasapainoa ja tekisi tuhoa. Zhao on laskemassa sitä takaisin veteen, mutta katkerana hän kuitenkin päättää tappaa sen. Raivoissaan oleva Iroh yrittää saada Zhaon kiinni ja hoitelee tiellä olevat tulisoturit, mutta Zhao pääsee karkuun. Aang, Yue, Katara, Sokka ja Iroh surevat kuun hengen kuolemaa. Sitten Aang yhdistää avatartilassa voimansa elämän hengen kanssa, joka kostaa kuun hengen kuoleman mm. tuhoamalla Tulikansan laivaston ja hukuttamalla Zhaon. Aangin ja elämän hengen hoidellessa Tulikansan laivastoa Yue uhraa itsensä kuun hengen vuoksi ja muuttuu kuuksi. Taistelun päätyttyä Yuen isä paljastaa Sokkalle tienneen, että Yuen piti jossain vaiheessa tehdä se uhraus.
* **June** on nainen, joka löytää lemmikkinsä avulla kenet vain kunhan hänen lemmikkinsä saa haistaa löydettävän henkilön hajua. Ensimmäisellä kaudella Zuko palkkaa hänet etsimään Aangin, Kataran ja Sokkan Kataran korun avulla. June löytää heidät helposti. Aang ja muut pääsevät kuitenkin pakenemaan. Kolmannen kauden lopussa Zuko Kataran, Sokkan, Tophin ja Sukin palkkaa Junen etsimään kadonneen Aangin. Junen lemmikki ei kuitenkaan saa vainua ja June kertoo syyksi sen, että Aang on kuollut (tosiasiassa hän on leijonakonnan selässä, mikä estää vainun saamisen). Tämän jälkeen he pyytävät Junea etsimään Irohin, jonka June löytää helposti.
* **Haru** on maantaitaja, jonka kylään tulikansa hyökkäsi ja vangitsi kylän kaikki maantaitajat. Haru on kylän viimeinen maantaitaja. Haru käyttää taitojaan pelastaakseen erään vanhan miehen kivivyöryn alta. Tämä kuitenkin kertoo tulisotureille Harun olevan maantaitaja, jolloin Haru vangitaan. Tästä kuultuaan Aang, Katara ja Sokka lavastavat tilanteen, jossa katara hallitsee maata. Hänet vangitaan ja viedään samaan vankilaan kuin kylän maantaitajat. Katara yrittää saada maantaitajat kapinoimaan, mutta nämä ovat jo menettäneet toivonsa. Katara, Aang ja Sokka tekevät suunnitelman, jolla he saisivat maantaitajille hiiltä, jota nämä pystyvät hallitsemaan. Suunnitelma onnistuu, mutta maantaitajat eivät siltikään ala kapinoimaan. Kuitenkin Haru heittää hiilenpalasen vankilanjohtajaa päin, jolloin tämä suuttuu ja iskee tulella Harua, mutta tämän isä, Tyro suojaa poikaansa hiilellä. Tämän jälkeen maantaitajat aloittavat kapinan ja pääsevät pakenemaan. Kolmannella kaudella Haru liittyy isänsä Tyron kanssa hyökkäykseen Tulikansaa vastaan auringonpimennyksen aikaan. Kun tämä epäonnistuu hän pakenee Aangin, Kataran, Sokkan, Tophin ja muiden nuorten kanssa.
* **Teo** on ei-taitaja, joka muutti isänsä ja monen muun kanssa tyhjään tuulitemppeliin. Kolmannella kaudella Teo liittyy isänsä Mekanistin kanssa hyökkäykseen Tulikansaa vastaan auringonpimennyksen aikaan. Kun tämä epäonnistuu hän pakenee Aangin, Kataran, Sokkan, Tophin ja muiden nuorten kanssa.
* **Mekanisti** on Teon isä ja hyvä keksijä. Mekanisti muutti tyhjään tuulitemppeliin Teon ollessa vasta vauva. Kuitenkin Tulikansa huomasi tämän ja pakotti Mekanistin rakentamaan keksintöjä heille tai muuten he tuhoaisivat tuulitemppelin. Kun Aang, Katara ja Sokka saivat tämän selville, he yhdessä Mekanistin kanssa päättivät lopettaa tämän keksintöjen antamisen Tulikansalle. Tämän jälkeen tulisoturit hyökkäsivät tuulitemppeliin, mutta Aang, Katara, Sokka ja muut saavat heidät pysäytettyä Mekanistin keksintöjen avulla. Kuitenkin Tulikansa sai kuumailmapallon tapaisen kulkuneuvon, jota he kolmannella kaudella käyttävät puolustuksessa auringonpimennyksen aikaan sijoittuneessa hyökkäyksessä, johon Mekanistikin liittyi. Tämän hyökkäyksen epäonnistuttua Mekanisti vangitaan muiden miesten kanssa.
* **Tyro** on maantaitaja ja Harun isä. Tulikansa hyökkäsi Tyron kylään ja vangitsi lähes kaikki sen maantaitajat. Vankilassa ollessaan he menettävät toivonsa, eikä myöhemmin Katara saa heitä kapinoivaan. He kapinoivat vasta, kun Katara, Aang ja Sokka järjestää hiiltä, Haru heittää hiilen palasella vankilanjohtajaa päähän ja Tyro suojaa poikansa, kun vankilanjohtaja yrittää iskeä häntä tulella. Maantaitajat onnistuvat pakenemaan. Kolmannella kaudella Tyro poikansa Harun kanssa liittyy hyökkäykseen Tulikansaa vastaan auringonpimennyksen aikaan. Kun tämä epäonnistuu, hänet vangitaan muiden miesten kanssa.
* **Ursa** on Zukon ja Azulan äiti ja Tulen valtias Ozain vaimo. Hän on hyvin kiltti ihminen. Hän katosi Zukon ollessa vasta lapsi. Kun Ozai yritti saada isänsä Tulen valtias Azulonin antamaan hänelle vallan juuri poikansa menettäneen Irohin ohitse, kun Azulon kuolisi, Azulon raivostuu tästä ja rangaistukseksi tästä ehdotuksesta Ozain pitää tietää miltä tuntuu Irohin tavoin menettää esikoinen, ja käskee Ozaita tappamaan Zukon, mihin Ozai suostuu. Azula kuulee tämän, ja menee ilkkumaan Zukolle, minkä Ursa kuulee. Azula kertoo Ursalle kuulemansa, ja seuraavana yönä Ursa herättää Zukon ja kertoo tehneensä kaiken voitavan ja kertoo, että hänen pitää lähteä. Unenpöpperöinen Zuko, ei kuitenkaan tajua kuulemaansa ennen kuin vasta aamulla ja lähtee etsimään Ursaa ja huomaa tämän kadonneen. Ursa nähdään vielä sarjan lopussa peilissä. Hän kertoo tulleensa katsomaan tyttärensä kruunajaisia, joita ei voisi jättää väliin, jolloin järkensä menettänyt Azula rikkoo peilin. Sarjakuvissa selviää, että kuultuaan Azulonin käskeneen Ozain tappaa Zuko, Ursa tekee Ozain kanssa sopimuksen. Ursa tekee äitinsä yrttitietämyksen avulla hajuttoman ja tunnistamattoman myrkyn, jonka antaa Ozaille, joka myrkyttää Azulonin ja väärentää Azulonin halun seuraavasta Tulen valtiaasta, niin että Ozaista tulee uusi Tulen valtias Irohin ohitse. Tämän jälkeen Ursan pitää lähteä palatsista. Ozai pitää lapset vakuutena siitä, ettei Ursa myrkytä häntä. Ursan lähdettyä palatsista hän menee vanhempiensa luokse, mutta saa kuulla näuden kuolleen. Hän menee muualle itkemään ja tapaa Noren-nimisen miehen, joka paljastuu Ursan aiemmaksi rakkaudeksi Ikemiksi, jonka luuli Ozain tapattaneen. Hän kertoo, että oli saanut uudet kasvot Kasvojen äidiltä, jotta voisi pysyä piilossa Ozailta. He päättävät mennä hänen luokseen pyytämään Ursalle kasvojen vaihtoja, johon Kasvojen äiti suostuu. Hän kertoo myös, että voisi antaa hänelle uuden mielen, jolloin hän unohtaisi edellisen elämänsä. Pitkän harkinnan jälkeen Ursa suostuu. Tämän jälkeen Ursan uudeksi nimeksi tulee Noriko. Hän alkaa elämään uutta elämään Norenin kanssa ja he saavat tyttären, jolle antavat nimeksi Kiyi. Myöhemmin Zuko ja Azula alkavat etsimään äitiään ja löytävätkin hänet. Ursa myös ottaa vanhat muistonsa ja kasvonsa takaisin.
* **Kanna** on Sokkan ja Kataran isoäiti. Ennen kuin Katara ja Sokka lähtevät Aangin kanssa Pohjoisnavalle, Kanna antaa heille evästä mukaan. Pohjoisnavalla selviää, että Kanna asui ennen siellä, mutta lähti sieltä mestari Pakkun kanssa järjestetyn avioliittonsa takia. Kun Aang, Katara ja Sokka lähtevät Pohjoisnavalta, mestari Pakku lähtee eteläisen vesiheimon luokse muiden halukkaiden kanssa. Siellä Pakku kihlautuu Kannan kanssa.
* **Kya** oli Sokkan ja Kataran äiti ja Hakodan vaimo. Tulikansan Merikorppi nimisen aluksen hyökätessä eteläisen vesiheimon kimppuun heidän johtajansa menee Hakodan, Kyanin, Sokkan ja Kataran teltalle, jossa sillä hetkellä Kya on ja jolle Katara hetken kuluttua tulee. Kya käskee Kataran hakemaan Hakodan. Tämän jälkeen laivaston johtaja käskee Kyania kertomaan, että kuka on eteläisen vesiheimon viimeinen vedentaitaja ja lupautuu lähtemäänsä laivastonsa kanssa, jos Kya kertoo. Kya valehtelee sen olevan hän, ja kysyy, että vangitseeko laivaston johtaja Kyan. Johtaja päättää kuitenkin tappaa hänet. Hakoda ja Katara tulevat liian myöhään telttaan. Avatar-sarjan lopussa Katara ja Zuko lähtevät etsimään Kyan tappanutta miestä ja löytävätkin hänet. Kohdattuaan hänet Katara antaa Zukolle viimeinkin anteeksi.
* **Lu Ten** oli Irohin ainoa poika ja Zukon ja Azulan serkku. Hän kuoli viisi vuotta ennen Avatar-sarjan tapahtumia Tulikansan epäonnistuneessa yrityksessä vallata Ba Sing Sei. Kun Lu Ten kuoli, surun murtama Iroh lopetti Ba Sing Sein valtausyrityksen ja lähti takaisin kotiin. Avatar-sarjan toisella kaudella Iroh asetteli Lu Tenin kuvan hetkeksi yhden puun alle Ba Sing Seihin ja toivotti Lu Tenille hyvää syntymäpäivää.

## The Legend of Korran hahmot
* **Korra** – Sarjan alussa 17-vuotias nainen Eteläisestä vesiheimosta ja nykyinen Avatar. Hänen vanhempansa ovat Tonraq ja Senna. Korra hallitsee sarjan alussa vain veden-, maan- ja tulentaitamisen,ja muuttaa Tasavalta Cityyn oppimaan Tenziniltä tuulentaitamista ja toimi jonkin aikaa Tulifrettien vedentaitajana. Hän saa tuulentaitamisen hallintaansa taistelussa Amonia vastaan ja Aangin hengeltä hän oppii voimantaitamisen voidakseen parantaa kaikki Amonin uhrit. Samalla hän sai Avatar-tilan hallintaansa. Taistelussa Unalaqia ja Vaatua vastaan hänen yhteytensä valon henki Raavaan katkeaa hetkeksi ja jälleenyhdistymisen jälkeen hänen yhteytensä edellisiin Avatar-inkarnaatioihin on lopullisesti poissa. Kolmannen kauden tapahtumien jälkeen traumatisoitunut ja uupunut Korra vetäytyy pois Tasavalta Citystä ja palaa kolme vuotta myöhemmin takaisin. Neljännen kauden lopussa Korra ja Asami lähtevät henkimaailmaan lomalle ja aloittavat rakkaussuhteen.

* **Mako** – Sarjan alussa 18-vuotias tulentaitaja, joka kasvoi veljensä Bolinin ohella kadulla menetettyään vanhempansa. Sarjan alussa hän on ammattilaistaitajajoukkue Tulifrettien tulentaitaja ja kapteeni. Korra oli ihastunut häneen, mutta Makolla oli suhde Asamin kanssa. Ensimmäisen kauden lopulla Mako kuitenkin tunnusti rakastavansa Korraa. Toisella kaudella Makl ryhtynyi poliisiksi, mutta huomattuaan hänen ja Korran riitelevän jatkuvasti, he päättävät rauhanomaisesti päättää suhteensa. Kolmannella kaudella Mako ja Bolin tapaavat Ba Sing Seissä ensi kertaa sukulaisiaan isänsä puolelta, mukaan lukien isoäitinsä Yinin, Chow-sedän ja Tu-serkun. Neljännellä kaudella hän joutuu vastentahtoisesti Maan valtakunnan prinssi Wun henkivartijaksi, ja jatkaa tätä myös Wun tultua presidentiksi.

* **Bolin** – Sarjan alussa 16-vuotias maantaitaja ja Makon pikkuveli. Aluksi Tulifrettien maantaitaja. Hän ei osaa taitaa metallia, mutta oppii kolmannella kaudella laavantaitajaksi. Kovasta elämästään huolimatta veljeään humoristisempi ja nauttii huomion saamisesta. Bolinilla on ollut useita ihastuksia. Ensimmäisellä kaudella hän oli hetkellisesti ihastunut Korraan ja toisella kaudella hänellä oli tunteita Eskaa sekä näyttelijä Gingeriä kohtaan, mutta ei saanut kunnollista vastakaikua keneltäkään heistä. Kolmannella kaudella hän tapaa nykyisen tyttöystävänsä, Opalin, Team Avatarin etsiessä uusiä tuulentaitajia Zaofusta. Bolin oppii myös laavantaitamisen paetessaan Punaisen Lootuksen hyökkäystä. Neljännellä kaudella Bolin ilmenee liittyneen Kuviran armeijaan taatakseen Maan valtakunnan asukkaille paremman elämän, mutta huomatessaan Kuviran kylmän ja välinpitämättömäm vallanhimoisuuden ja Opalin etääntymisen hänestä, Bolin hylkää Kuviran armeijan yhdessä Varrickin kanssa.

* **Asami Sato** – Sarjan alussa 18-vuotias keksijä Hiroshi Saton tytär. Hän ei ole taitaja, mutta asemastaan huolimatta hän on ammattilaistaitajien suuri fani sekä taitava ajoneuvojen ajamisessa ja itsepuolustuslajeissa. Vaikka hänelle selvisi, että hänen isänsä oli Ekvalistien puolella, hän itse ei halunnut auttaa tätä. Tulevaisuus-yhtiöiden uusi toimitusjohtaja Ekvalistien kukistumisen jälkeen. Kolmannen kauden aikana hän ja Korra alkavat tulla yhä läheisemmiksi ystäviksi (muuan muassa paljastuu hänen olleen ainoa, jolle Korra kirjoitti niiden kolmen vuoden aikana kun Korra oli poissa) ja neljännen kauden lopussa nämä aloittavat rakkaussuhteen.

* **Naga** – Korran lemmikkijääkarhukoira, naaras.

* **Pabu** – Bolinin lemmikkitulifretti, uros.

* **Tenzin** – Korran opettaja ja isähahmo, Aangin ja Kataran nuorin poika sekä tuulentaitajamestari. Hän oli ensimmäisen kauden aikana myös Tuulenkulkijoiden ja heidän perinteitään omaksuneiden ei-taitajien, Tuuliakolyyttien, edustaja Yhdistyneen tasavallan neuvostossa. Tenzinillä on vaimo, Pema, sekä kolme lasta Jinora, Ikki ja Meelo, joista kaikki ovat tuulentaitajia. Ensimmäisen kauden aikana syntyi neljäs lapsi, Rohan. Tenzin asuu perheineen sekä muutamien Tuuliakolyyttien kanssa kaupungin lähellä sijaitsevalla Tuulitemppelisaarella. Tenzin kokee vastuuta jatkaa Aangin perintöä, ja näkee isänsä suuren roolimallina. Kolmannesta kaudesta alkaen hän alkaa toimia uuden Tuuliheimon johtajana.

* **Oogi** – Tenzinin lentobiisoni.

* **Lin Beifong** – Tophin tytär ja Tasavalta Cityn metallintaitajapoliisien päällikkö. Kannattaa kovaa kuria ja siksi ei aluksi luottanut Korraan tämän luonteen vuoksi. Hän oli vuosia sitten Tenzinin tyttöystävä ennen kuin tämä tapasi Peman. Hän menetti ensimmäisen kauden aikana taitajavoimansa ekvalisteilld, kunnes Korra palautti ne hänelle. Maan valtakunnan kaupungissa nimeltä Zaofu asuu hänen sisarpuolensa Suyin perheineen, mutta Lin oli ollut väkirikossa hänen kanssaan 30 vuotta. Hänen isästään ei tiedetä muuta kuin, että tämän nimi on Kanto.

* **Amon** – Ekvalistien johtaja, joka haluaa luoda tasa-arvoa kaikkien ihmisten välille vallankumouksella alkuvoimien taitajia vastaan, koska syyttää taitajia kaikista maailmassa olleista sodista. Hän osaa kätyreidensä tavoin käyttää qi-torjuntaa. Mutta hän osaa myös poistaa uhreiltaan kyvyn taitaa alkuvoimia. Ensimmäisen kauden lopulla paljastui, että hänen voimansa tulivat verentaitamisesta, koska hän oli oikeasti **Noatak**, Tarrlokin veli ja Yakonen poika. Noatak kuoli Tarrlokin räjäytettyä veneen, jolla he pakenivat kaupungista.

* **Alipäällikkö** () – Amonin oikeankädenmies. Käyttää aseinaan kahta sähköistettyä kali-sauvaa. Ensimmäisen kauden lopussa hän oli ensimmäinen Ekvalisti, joka sai selville totuuden Amonista ja piti häntä petturina.

* **Hiroshi Sato** – Asamin isä ja Tulikansan siirtolaisista polveutuva teollisuusmies Tasavalta Cityssä. Tulevaisuus-yhtiöiden toimitusjohtaja, joka rikastui autojen - satomobiilien - myyjänä. Myöhemmin paljastui, että tulentaitajien surmattua kauan sitten hänen vaimonsa Yasukon, hän oli salaa ryhtynyt valmistamaan aseita Ekvalisteille. Joutui ensimmäisen kauden lopussa vankilaan jättäen Tulevaisuus-yhtiöiden johtamisen Asamille. Neljännen kauden aikana he alkoivat vähitellen hieroa sovintoa. Hiroshi päästetään vapaaksi Maan imperiumin joukkojen uhatessa Tasavalta Cityä, mutta hän uhraa itsensä päästääkseen Korran ystävineen sisään Kuviran valtavaan mechaan.

* **Tarrlok** – Yhdistyneen tasavallan neuvoston puheenjohtaja ja Pohjoisen vesiheimon valtuutettu. Häntä pidetään reiluna miehenä, joka haluaa vain Tasavalta Cityn parasta ja saa neuvostossa lähes kaikki kannattamaan neuvojaan, Tenziniä lukuun ottamatta. Myöhemmin paljastui, että hän oli Yakonen poika ja Amonin/Noatakin pikkuveli. Osaa isänsä ja veljensä tavoin hallita verentaitamista ilman että on edes täysikuu. Tarrlok kuoli räjäytettyään veneen, jolla hän pakeni Noatakin mukana kaupungista.

* **Tonraq** – Korran isä, joka oli aikoinaan Vesiheimojen päällikön alkuperäinen perijä, kunnes 20 vuotta ennen toisen kauden tapahtumia hän hyökkäsi heimoa uhanneiden barbaarien kimppuun pyhässä henkien metsässä. Rangaistuksena henkien suututtamisesta Tonraq karkotettiin Pohjoisesta vesiheimosta. Mutta myöhemmin selvisi, että barbaarien hyökkäys oli hänen veljensä ja nykyisen päällikön, Unalaqin, järjestämä. Tonraq on taitava soturi sekä fyysisessä kamppailussa että vedentaitajana. Toisen kauden lopussa kun Eteläinen vesiheimo julistetaan itsenäiseksi, Tonraqista tulee virallisesti sen päällikkö.

* **Unalaq** – Korran setä, Tonraqin veli ja Vesiheimojen päällikkö. Unalaq on äärimmäisen hengellinen mies, vastustaen hengellisten juhlapäivien karnevalisointia ja uskoen Avatarin tekojen sekä henkien ja ihmisten elämisen eri maailmoissa olevan epätasapainoa. Siksi hän pyrki syrjäyttämään veljentyttärensä aseman vapauttamalla pimeyden henki Vaatun ja yhdistymällä tämän kanssa Pimeyden Avatariksi. Hän on myös keksinyt hengentaitamisen, vedentaitamisen alalajin, jolla voi rauhoittaa ja haihduttaa pimeyden henkiä tai tuhota valoisten henkien ja ihmisten sieluja. Unalaq kuoli Korran käyttäessä hengentaitamista häntä ja Vaatua vastaan. Kolmannella kaudella paljastui, että Unalaq oli ollut ennen Zaheerin vangitsemista Punaisen Lootuksen jäsen.

* **Desna ja Eska** – Unalaqin kaksoslapset ja Korran serkut. Ovat ensiesiintyessään toisella kaudella 16-vuotiaita. He suhtautuvat tylsistyneesti ja välipitämättömästi moniin asioihin, eivätkä juuri näytä tunteita. He molemmat hallitsevat vedentaitamisen yhteistyöllä. Olivat aluksi uskollisia isälleen, mutta kääntyivät häntä vastaan ymmärrettyään isänsä välittävän tavoitteistaan jopa enemmän kuin perheestään. Isänsä kuoleman sekä Eteläisen vesiheimon itsenäistymisen jälkeen Desna ja Eska jakoivat keskenään Pohjoisen vesiheimon päällikkyyden.

* **Bumi** – Aangin ja Kataran poika sekä Kyan ja Tenzinin isoveli. Hän ei kyennyt taitamaan alkuvoimia, kunnes kolmannella kaudella hän oli yksi Harmonisen lähentymisen jälkeen tuulentaitajiksi tulleista ihmisistä. Tätä ennen Bumi on toiminut toisen divisioonan komentajana Yhdistyneissä joukoissa, Yhdistyneen tasavallan sotilasjoukoissa, kunnes jäi eläkkeelle. Hän otti Itäisestä tuulitemppelistä lemmikikseen sudenkorentojänishengen, jonka hän nimesi Bum-Juksi. Bumi on hieman villi ja toisinaan lapsellisesti käyttäytyvä mies. Saanut nimensä samanlaisen luonteen omanneen Omashun kuninkaan ja Aangin ystävän mukaan.

* **Kya** – Aangin ja Kataran ainut tytär sekä Bumin pikkusisko ja Tenzinin isosisko. Hän on vedentaitaja. Kya on puoliksi kummankin veljensä kaltainen. Hän osaa joskus järkevä, mutta veljiensä lähettyvillä hänestä voi tulla ennalta arvaamaton. Saanut nimensä Kataran äidin mukaan. Sarjakuvissa Kya paljastaa olevansa homoseksuaali.

* **Jinora** – Sarjan alussa 10-vuotias tuulentaitaja ja Tenzinin vanhin tytär. Hän on sisaruksiaan viisaampi ja tietää kaiken esi-isiensä kulttuurista ja tuulentaitamisesta. Toisen kauden aikana ilmenee, että hänellä on vahva yhteys henkiin, ja hän auttaa Korraa voittamaan Unalaqin ja Vaatun. Kolmannella kaudella Jinora ihastuu poikaan nimeltä Kai, joka on yksi Harmonisen lähentymisen jälkeen tuulentaitajiksi tulleista ihmisistä. Kauden lopulla hänelle myönnetään tuulentaitajamestarin nuolitatuoinnit. Neljännellä kaudella hänellä ja hänen sisaruksillaan on oma lentobiisoni nimeltä Pippuri ().

* **Varrick** – Koko nimeltään **Iknik Piikivi Varrick**. Maailmaa nähnyt liikemies Eteläisestä vesiheimosta. Esiintyi aluksi Korran liittolaisena, mutta olikin edistänyt liiketoimiaan ja Vesiheimojen sisällissotaa lavastetuilla terroristihyökkäyksillä Tasavalta Cityyn sekä sabotoimalla Tulevaisuus-yhtiöiden liiketoimintaa. Hän joutuu vankilaan, mutta Pimeyden Avatarin hyökätessä Tasavalta Cityyn hän pakenee assistenttinsa, Zhu Lin, kanssa. Kolmannella kaudella hän oleskeli Zaofussa Suyin Beifongin suojeluksessa ja neljännellä kaudella hän on liittynyt Kuviran armeijaan ja saanut tämän ansiosta vapautuksen kaikista syytteistä Tasavalta Cityssä. Hän sai tehtäväkseen myös tehdä kokeita henkiköynnöksiin liittyen, mutta tajutessaan köynnösten vaarallisuuden hän ja Bolin hylkäsivät armeijan. Kuviran antautumisen ja Maan imperiumin lakkautuksen jälkeen hän ja Zhu Li menivät naimisiin.

* **Zaheer** – Punaisen Lootuksen nykyinen johtaja, joka uskoo maailman ilman hallitsijoita ja Avataria olevan luonnollinen järjestys ja ainut keino löytää "todellinen vapaus". 13 vuotta sitten hän, Ghazan, Ming-Hua ja P’Li yrittivät kaapata Korran kasvattaakseen hänet omilla tavoillaan, mutta heidät vangittiin. Harmonisen lähentymisen jälkeen Zaheer oli yksi tuulentaitajiksi tulleista ihmisistä. Hän pakeni ja vapautti myös rikoskumppaninsa. Hänellä oli jo ennen voimiensa saantia syvä tietämys Tuulenkulkijoiden (erityisesti Guru Laghiman) filosofioista. Hän oppi myöhemmin Laghiman kyvyn lentää luopumalla maallisista kiintymyksistä. Korra onnistui lopulta Jinoran ja muiden tuulentaitajien avulla kukistamaan Zaheerin, joka toimitettiin takaisin vankilaan. Korra kuitenkin näkee näkyjä Zaheerista kolmen vuoden ajan, kunnes vierailee kerran tämän luona vankilassa.

***Ghazan** – Punaiseen Lootukseen kuuluva maantaitaja, joka osaa myös taitaa laavaa. Hän tekee lopulta itsemurhan sorruttamalla Punaisen Lootuksen luolan niskaansa välttyäkseen vankilaan joutumiselta.

***Ming-Hua** – Punaiseen Lootukseen kuuluva vedentaitaja, jolla ei ole käsiä. Hän kuitenkin muodostaa voimiensa avulla vedestä itselleen väliaikaiset kädet. Punaisen Lootuksen luolassa Mako onnistuu antamaan hänelle salamalla kuolettavan sähköiskun.

***P’Li** – Zaheerin tyttöystävä ja Punaiseen Lootukseen kuuluva tulentaitaja, joka kykenee otsassaan olevan silmäkuvion kautta aiheuttamaan räjähdyksiä pelkällä tahdonvoimalla (kuten 70 vuotta sitten eräs Zukon palkkaama salamurhaaja). P’Li kuoli Pohjoisessa tuulitemppelissä Suyin Beifongin saadessa hänet räjäyttämään itsensä.

* **Suyin Beifong** – Käyttää myös lyhyempää nimeä **Su**. Linin sisarpuoli ja Zaofu-nimistä kaupunkia asuttavan Metalliklaanin perustaja. Hän ja Lin olivat olleet välirikossa 30 vuotta, koska Suyin oli ollut nuorena tekemisissä rikollisten kanssa. Hän rakennutti Zaofun yhdessä Baatar-nimisen arkkitehdin kanssa ja heistä tuli lopulta aviopuolisot. Suyinillä ja Baatarilla on viisi lasta: Baatar Jr., Huan, Opal sekä kaksoset Wei ja Wing. Suyin toimi kolmannella kaudella hetken aikaa Korran metallintaitajaopettajana. Hänen isänsä nimeä ei ole paljastettu.

* **Kai** – Orpo poika Maan valtakunnasta, joka oli yksi Harmonisen lähentymisen jälkeen tuulentaitamiskyvyn saaneista ihmisistä ja josta tuli myös Jinoran poikaystävä. Hän ei aluksi voinut vastustaa taskuvarkauksien tekemistä ja varasti jopa adoptiovanhemmiltaan. Mutta vapauduttuaan myöhemmin Dai Lin vankilasta, hänestä tuli oikeudentajuisempi. Pohjoisessa tuulitemppelissä hän ystävystyi lentobiisoni Vasurin () kanssa.

* **Opal** – Suyin Beifongin tytär, yksi Harmonisen lähentymisen jälkeen tuulentaitamiskyvyn saaneista ihmisistä sekä myöhemmin Bolinin tyttöystävä. Hänen äitinsä halusi aluksi pitää hänet Zaofussa Korran opetettavana. Mutta selvitettyään välinsä sisarensa, Linin, kanssa, Suyin antoi tyttärensä lähteä Tenzinin opetettavaksi. Hän sai myöhemmin oman lentobiisonin nimeltä Mehuli (), jolla on jatkuvasti vuotava nenä.

* **Hou-Ting** – Hallitseva Maan valtiatar, Kuein tytär ja Maan valtakunnan historian 53. hallitsija. Hän on luonteeltaan tyrannimainen ja omistushaluinen hallitsija, joka toivoi Yhdistyneen tasavallan maat takaisin Maan valtakunnalle. Huomatessaan joidenkin kansalaistensa tulleen Harmonisen lähentymisen jälkeen tuulentaitajiksi, Hou-Ting käski Dai Lin agentteja vangitsemaan heidät kaikki kootakseen heistä armeijan. Toisin kuin isänsä, hän ei pidä eläimistä ja on niiden karvalle allerginen. Hou-Ting kuoli lopulta Zaheerin tukehduttaessa hänet tuulentaitamisella.

* **Kuvira** – Metallintaitaja ja alun perin Zaofun turvajoukkojen kapteeni, joka jouduttuaan vanhempiensa hylkäämäksi 8-vuotiaana oli kasvanut Suyin Beifongin huostassa. Mutta kun Suyin kieltäytyi ottamasta vastuulleen järjestyksen palauttamista Maan valtakuntaan, Kuvira sekä Suyinin esikoispoika, Baatar Jr., ryhtyivät siihen. Tänä aikana he myös menivät kihloihin. Kuvira piti kuitenkin periytyvää hallitsijan asemaa vanhanaikaisena ja halusi levittää Zaofun hyvinvointia koko Maan valtakuntaan sekä vallata Yhdistyneen tasavallan takaisin osaksi sitä. Prinssi Wun kruunajaisten aikana hän julisti valtakunnan omakseen ja uudelleennimesi sen "Maan imperiumiksi". Häntä kannattavat ihmiset kutsuvat häntä "Suureksi yhdistäjäksi". Yhdistyneeseen tasavaltaan tehdyn hyökkäyksen aikana Korra onnistuu saamaan Kuviran katumaan tekojaan sekä antautumaan ja lakkauttamaan Maan imperiumin.

* **Baatar Jr.** – Suyin Beifongin ja Baatarin esikoispoika, Opalin isoveli sekä sisaruksistaan ainut ei-taitaja. Hän on insinööri, joka alun perin avusti isäänsä Zaofun rakennusprojekteissa. Mutta hän tunsi jäävänsä vain vanhempiensa varjoon ja rakasti Kuviraa niin paljon, että päätti liittyä varakomentajaksi tämän armeijaan. Tänä aikana he menivät kihloihin ja Baatar myös lakkasi käyttämästä sanaa "Jr." nimessään. Mutta joutuessaan kidnapatuksi, hän huomaa Kuviran välittävän enemmän valloitusaikeistaan kuin kihlatustaan.

* **Zhu Li** – Koko nimeltään **Zhu Li Moon**. Alun perin Varrickin assistentti, joka totteli isäntäänsä uskollisesti, koska piti tätä nerokkaimpana ihmisenä maailmassa. Hän oli seurannut isäntäänsä vankilaan, Zaofuun sekä Maan imperiumin armeijaan. Mutta koska Varrick näki hänet pelkkänä palvelijana, hän päätti ryhtyä uskolliseksi Kuviralle. Bolinin ja Varrickin paettua hän ja Baatar Jr. jatkoivat tutkimuksia henkiköynnösten kanssa. Myöhemmin selvisi, että Zhu Li olikin oikeasti pyrkinyt sabotoimaan Kuviran suunnitelmia. Hän teki myös sovinnon Varrickin kanssa ja suostui tämän kosintaan.

* **Wu** – Maan valtiatar Hou-Tingin veljenpojanpoika. Isotätinsä kuoleman myötä hänestä tuli Maan valtakunnan valtaistuimen perijä, mutta valtakunnassa vallitsevan kaaoksen vuoksi hän oli elänyt maanpaossa Tasavalta Cityssä kruunajaisiinsa asti. Wu on varsin humoristinen ja turhamainen nuori mies, joka nauttii velvollisuuksiensa sijaan enemmän valtansa tuomasta edusta. Kuviran kaapattua vallan ja Maan valtakunnan kansalaisten iloitessa siitä hän alkaa vähitellen oppia tulemaan vastuuntuntoisemmaksi.

* **Raava** – Rauhan ja valon henki, jonka tehtävä oli taistella pimeyden ja kaaoksen henkeä, Vaatua, vastaan. Vaatun tullessa entistä voimakkaammaksi Raava ja Wan yhdistyivät Harmonisen lähentymisen aikana Avatariksi. Kun Wan kuoli, Raavan olemus sekä Wanin kyky taitaa kaikkia neljää alkuvoimaa säilyivät seuraavien Avatarien kautta. Avatarin kiertokulku tuhoutui kun Unalaq tuhosi Raavan. Mutta Korra auttoi Raavaa syntymään uudelleen Vaatun sisältä (koska pimeyttä ei voi olla ilman valoa) ja yhdessä he loivat uudelleen Avatarin kiertokulun.

* **Vaatu** – Pimeyden ja kaaoksen henki, jonka tehtävä oli taistella rauhan ja valon henkeä, Raavaa, vastaan. Harmonisen lähentymisen aikana ensimmäinen Avatar, Wan, vangitsi hänet Ajan puuhun. Mutta seuraavan Harmonisen lähentymisen aikana Unalaq vapautti Vaatun ja yhdistyi tämän kanssa Pimeyden Avatariksi. Korra kuitenkin käytti Unalaqin kehittämää tekniikkaa tätä itseään vastaan, aiheuttaen Unalaqin kuoleman, Pimeyden Avatarin kiertokulun katkeamisen sekä Vaatun tuhoutumisen (mutta Vaatu syntyy hiljalleen uudelleen, koska valoa ei voi olla ilman pimeyttä).

### Avatar-sarjan hahmot The Legend of Korra -sarjassa
* **Aang** on sarjassa kuollut, mutta joskus esiintyy takaumissa ja neuvomassa Korraa ja kerran Tenziniäkin.

* **Katara** on sarjassa maailman paras parantaja. Hän asuu Eteläisessä vesiheimossa, jossa myös Korra asui ennen kuin lähti Tasavalta Cityyn.

* **Zuko** – Entinen Tulen valtias (mutta kutsutaan yhä "valtias Zukoksi") sekä Avatar Aangin ohella yksi Yhdistyneen tasavallan perustajista. Hän luovutti kolme vuotta ennen sarjan tapahtumia asemansa tyttärelleen, Izumille, ja ryhtyi itse kansojen väliseksi rauhanlähettilääksi matkustamalla lohikäärmeensä Drukin selässä. Kolmannella kaudella hän ja Tonraq yrittivät jäljittää Punaisen Lootuksen jäseniä. Zukon tyttärenpoika Iroh (nimetty Zukon sedän mukaan) on Yhdistyneiden joukkojen kenraali.

* **Toph Beifong** – Tasavalta Cityn entinen poliisipäällikkö ja metallintaitamisen keksijä. Hän on myös Avatar Aangin maantaitajaopettaja sekä Linin ja Suyinin äiti. Erottuaan poliisivoimista hän lähti etsimään valaistumista ja oleskeli vuosikaudet Sumuisella suolla, jossa kasvavan valtavan banian-lehtopuun juurien avulla oli tietoinen kaikista maailman tapahtumista. Vaikka tunsi olevansa liian vanha taisteluihin, hän auttoi Korraa paranemaan myrkystä pysyvästi sekä Liniä, Opalia ja Bolinia vapauttamaan Suyinin ja tämän perheen.

* **Sokka** on sarjassa kuollut. Eläessään hän oli Yhdistynyttä tasavaltaa hallinneen neuvoston entinen puheenjohtaja.

* **Iroh** on sarjassa jättänyt fyysisen kehonsa ja maailman taakseen, ja jäänyt elämään henkenä henkimaailmassa, tarjoillen siellä teetä hengille. Hän on henkimaailmassa neuvonut kahdesti Korraa sekä kerran myös Tenziniä, Bumia ja Kyaa.

* **Zhaon** sielu on sarjassa vankina Kadonneiden sielujen sumussa, jonka vangit menettävät järkensä.

## Ääninäyttelijät

### Avatarin ääninäyttelijät

#### Alkuperäiset ääninäyttelijät

#### Suomenkieliset ääninäyttelijät

### The Legend of Korran ääninäyttelijät

#### Englanninkieliset ääninäyttelijät

Kaikilla listassa mainitsemattomilla alkuperäisestä *Avatar*-sarjasta tutuilla hahmoilla on heidän alkuperäiset ääninäyttelijänsä. 

#### Suomenkieliset ääninäyttelijät

## Lähteet